তিতুমীর বিদ্রোহ, যা বারাসাত বিদ্রোহ নামেও পরিচিত, হলো ব্রিটিশ শাসনের বিরুদ্ধে বাংলার স্থানীয় মুসলিম জনসাধারণের এক সশস্ত্র প্রতিরোধ আন্দোলন। এই আন্দোলনের নেতৃত্ব দেন তিতুমীর‌ এবং এটি শুরু হয় ১৮৩০ সালে। আন্দোলনের অংশ হিসেবে তিনি ব্রিটিশদের বিরুদ্ধে জিহাদ ঘোষণা করেন। আন্দোলনটি তীব্র রূপ নেয় যখন ব্রিটিশ বাহিনীর সঙ্গে স্থানীয় মুজাহিদীনদের একাধিক সশস্ত্র সংঘর্ষ ঘটে।  আন্দোলনের সূচনা এটি একটি ইসলামি পুনর্জাগরণমূলক আন্দোলন হিসেবে শুরু হয়। তিতুমীরের কর্মকাণ্ড মানুষের মধ্যে তার তরিকা-ই-মুহাম্মদীয়া আন্দোলনের প্রভাবে সাড়া ফেলতে থাকে। তিতুমীর কবরপূজা ও অন্যান্য বিদআতের মতো কার্যকলাপ হ্রাস করেন। স্থানীয় জমিদারদের সঙ্গে সংঘর্ষ তিতুমীর ও তার অনুসারীরা তৎকালীন হিন্দু জমিদারদের অত্যাচারের প্রতিবাদে ধুতির বদলে ‘তাহ্‌বান্দ’ নামে এক ধরনের বস্ত্র পরিধান শুরু করেন।  জুন ১৮৩০ সালে, পুনরার জমিদার (কিছু সূত্রে সরফরাজপুরের তালুকদার হিসেবে উল্লেখিত) কৃষ্ণদেব রায় দাড়িওয়ালা সকল মুসলমানের ওপর জিজিয়ার অনুরূপ এক প্রকার বাৎসরিক কর আরোপ করেন। তিতুমীরের পরামর্শে কৃষকরা কর প্রদান থেকে বিরত থাকে। এতে ক্ষিপ্ত হয়ে কৃষ্ণদেব সশস্ত্র লোকজন নিয়ে তাণ্ডব চালান, অগ্নিসংযোগ করেন এবং একটিমাত্র স্থানীয় মসজিদ পর্যন্ত ধ্বংস করেন। এর জবাবে মুসলমানরাও প্রতিরোধ গড়ে তোলে, তবে সংঘর্ষটি কোন স্পষ্ট ফলাফল ছাড়াই শেষ হয়। উভয় পক্ষই বাদুড়িয়া থানায় অভিযোগ দায়ের করে। পরে বারাসাত সদর মহকুমার ম্যাজিস্ট্রেট ঘটনাটি নিষ্পত্তি করে দেন, তবে শর্তস্বরূপ কৃষকদের কাছ থেকে শান্তিপূর্ণ আচরণের প্রতিশ্রুতি গ্রহণ করেন।  কৃষ্ণদেবের বিরুদ্ধে কোনো শাস্তি না হওয়ার প্রেক্ষিতে, অন্যান্য জমিদার তারাগোনিয়ার রামনারায়ণ নাগ চৌধুরী এবং নাগরপুরের গুরুপ্রসাদ চৌধুরী তাদের অধীনস্তদের ওপর একই ধরনের কর আরোপ করেন এবং কর দেওয়া থেকে বিরত থাকা লোকদের কারাবন্দি করেন। কৃষকরা নিজেদের সংগঠিত করে জমিদারদের বিরুদ্ধে মামলা করেন, তবে তাদের অভিযোগ থেকে তেমন কোনো লাভ হয়নি। এর পরিপ্রেক্ষিতে তিতুমীর জমিদার ও কোম্পানির আঁতাতকে শোষণের প্রতীক হিসেবে বিবেচনা করে একটি পূর্ণাঙ্গ সশস্ত্র প্রতিরোধ আন্দোলনের আহ্বান জানান। কৃষক বিদ্রোহ বিষয়ক বিশিষ্ট গবেষক আতিস দাশগুপ্ত উল্লেখ করেন, এই পর্যায় থেকে আন্দোলনটি আর কেবল হিন্দু জমিদারদের দুঃশাসনের বিরুদ্ধে একটি সামাজিক-ধর্মীয় প্রতিবাদ হিসেবে সীমাবদ্ধ থাকেনি; বরং এটি ব্রিটিশ শাসনের বিরুদ্ধে একটি রাজনৈতিক ও অর্থনৈতিক শ্রেণিসংগ্রামে পরিণত হয়।  আন্দোলনের সমাপ্তি  ২৩ অক্টোবর ১৮৩১ সালে, পশ্চিমবঙ্গের বারসাতের কাছে বাদুড়িয়ার ১০ কিলোমিটার দূরে নারিকেলবেড়িয়ায় তিতুমীর ব্রিটিশদের বিরুদ্ধে শেষ প্রতিরোধ হিসেবে একটি বাঁশের কেল্লা নির্মাণ করেন। ১৩ নভেম্বর ১৮৩১ সালে, ব্রিটিশ সেনাবাহিনী তিতুমীরের বাঁশের কেল্লাকে চারদিক থেকে ঘিরে ফেলে। তিতুমীর তার অনুসারীদের স্বাধীনতার আহ্বান জানিয়ে লড়াইয়ের জন্য প্রস্তুত করেন। ১৪ নভেম্বর কর্নেল হার্ডিংয়ের নেতৃত্বে ব্রিটিশ সৈন্যরা ভারী অস্ত্রশস্ত্র নিয়ে কেল্লায় আক্রমণ চালায়। তিতুমীর ও তার অনুসারীরা প্রাচীন অস্ত্র নিয়ে প্রতিরোধে সক্ষম না হয়ে কেল্লায় আশ্রয় নেন। কামান গোলায় কেল্লা বিধ্বস্ত হয় এবং ১৯ নভেম্বর, তিতুমীর ও তার চল্লিশজন অনুসারী যুদ্ধরত অবস্থায় সেই বাঁশের কেল্লাতেই প্রাণ হারান। তাদের মধ্যে বাহিনীর অন্যতম নেতা গোলাম মাসুমকে ফাঁসি দেওয়া হয়।  উনিশ শতকের মধ্যভাগে রাজনৈতিক পরিবেশে পরিবর্তন আসে, যখন মুসলিম বুদ্ধিজীবীদের একটি অংশ ব্রিটিশদের বিরুদ্ধে অসম যুদ্ধ নিয়ে পুনর্বিচার করতে শুরু করেন। শাহ কারামত আলী জৌনপুরী ব্রিটিশ শাসকদের সঙ্গে শান্তিপূর্ণ সহাবস্থানের একটি বিকল্প তত্ত্ব উপস্থাপন করেন এবং ধীরে ধীরে তরিকা-ই-মুহাম্মদীয়া আন্দোলন ম্লান হয়ে যায়।  ঐতিহাসিক তাৎপর্য স্কটীয় ইতিহাসবিদ উইলিয়াম উইলসন হান্টার বলেন যে,  বাংলাদেশ জাতীয় বিশ্ববিদ্যালয় এবং প্রাইম এশিয়া বিশ্ববিদ্যালয়ের সাবেক উপাচার্য অধ্যাপক আবদুল মমিন চৌধুরী জানান তিতুমীর জীবন শুরু করেন একজন সমাজ ও ধর্মীয় সংস্কারক হিসাবে। তিনি বলেন,  বাংলা একাডেমির সাবেক মহাপরিচালক ও ইতিহাসবিদ অধ্যাপক সৈয়দ আনোয়ার হোসেন  বলেন যে,   আরও দেখুন তিতুমীর তরিকা-ই-মুহাম্মদীয়া বাঙ্গালা আমিরাত সরকারি তিতুমীর কলেজ বানৌজা তিতুমীর তিতুমীর এক্সপ্রেস  তথ্যসূত্র  বহিঃসংযোগ  বিষয়শ্রেণী:বাংলার ইতিহাস বিষয়শ্রেণী:ভারতীয় স্বাধীনতার বিপ্লবী আন্দোলন বিষয়শ্রেণী:ভারতে বিদ্রোহ বিষয়শ্রেণী:ব্রিটিশ বিরোধী আন্দোলন